stanford-oval/wikipedia huggingface dataset:
Linné-yliopisto
Tiedekunnat, yksiköt ja laitokset > Tiedekunnat > Laitokset

Tiedekuntien alaisuudessa toimivat laitokset (virallinen, ruotsinkielinen nimi sulkeissa):
Kauppakorkeakoulu:
Laskentatoimen ja logistiikan laitos (Institutionen för ekonomistryning och logistik)
Markkinoinnin laitos (Institutionen för marknadsföring)
Kansantalouden ja tilastotieteen laitos (Institutionen för nationalekonomi och statistik)
Organisaation ja yrittäjyyden laitos (Institutionen för organisation och entreprenörskap)
Terveys- ja biotieteiden tiedekunta:
Biologian ja ympäristön laitos (Institutionen för biologi och miljö)
Terveys- ja hoitotieteiden laitos (Institutionen för hälso- och vårdvetenskap)
Kemian ja biolääketieteen laitos (Institutionen för kemi och biomedicin)
Lääketieteen ja optometrian laitos (Institutionen för medicin och optometri)
Psykologian laitos (Institutionen för psykologi)
Taiteiden ja humanististen tieteiden tiedekunta:
Muotoilun laitos (Institutionen för design)
Elokuvan ja kirjallisuuden laitos (Institutionen för film och litteratur)
Kulttuuritieteiden laitos (Institutionen för kulturvetenskaper)
Median ja journalistiikan laitos (Institutionen för medier och journalistik)
Musiikin ja kuvan laitos (Institutionen för musik och bild)
Kielten laitos (Institutionen för språk)
Ruotsin kielen laitos (Institutionen för svenska språket)
Journalistien jatkokoulutus (Fortbildning för journalister)
Yhteiskuntatieteellinen tiedekunta:
Liikuntatieteiden laitos (Institutionen för idrottsvetenskap)
Pedagogiikan laitos (Institutionen för pedagogik)
Yhteiskunnallisen tutkimuksen laitos (Institutionen för samhällsstudier)
Sosiaalityön laitos (Institutionen för socialt arbete)
Valtiotieteiden laitos (Institutionen för statsvetenskap)
Koulutustieteiden laitos (Institutionen för utbildningsvetenskap)
Teknillinen tiedekunta:
Rakennetun ympäristön ja energiatekniikan laitos (Institutionen för byggd miljö och energiteknik)
Rakennustekniikan laitos (Institutionen för byggteknik)
Tietojenkäsittelytieteiden laitos (Institutionen för datavetenskap)
Fysiikan ja sähkötekniikan laitos (Institutionen för fysik och elektroteknik)
Informatiikan laitos (Institutionen för informatik)
Konetekniikan laitos (Institutionen för maskinteknik)
Matematiikan laitos (Institutionen för matematik)
Matematiikan didaktiikan laitos (Institutionen för matematikdidaktik)
Mediatekniikan laitos (Institutionen för medieteknik)
Metsän ja puutekniikan laitos (Institutionen för skog och träteknik)
Merenkulkukorkeakoulu (Sjöfarthögskolan)
Tiedekunnat, yksiköt ja laitokset > Yksiköt

Muita yksikköjä (virallinen, ruotsinkielinen nimi sulkeissa):
Poliisikoulutus (Polisutbildningen)
Rehtorikoulutus (Rektorsutbildningen)
Yliopiston kirjasto (Universitetsbiblioteket)
Opiskelijaelämä > Ylioppilaskunnat ja osakunnat

Linné-yliopistossa toimii yksi yhteinen ylioppilaskunta, Linnéstudenterna. Se perustettiin 1. heinäkuuta 2010 aiempien Kalmarin ja Växjön ylioppilaskuntien yhdistyttyä. Osakuntia Linné-yliopistossa on viisi: Smålands Nation, SkåneS Nation, Norrlands Nation, Västkustens Nation ja Östgöta Nation.
Opiskelijaelämä > Opiskelijayhdistykset

EHVS – Växjön kauppakorkeakoulun opiskelijayhdistys
ESN Kalmar – Erasmus Student Network Kalmar (kansainvälisille opiskelijoille)
Humanus – Kalmarin sairaanhoitajaopiskelijoiden, sosionomian opiskelijoiden ja liikuntatieteiden opiskelijoiden yhdistys
KAROLIN – Kalmarin opettajaksi opiskelevien yhdistys
Kalmar ESS – Kalmarin kauppatieteiden opiskelijoiden yhdistys
KLUBB – Kulttuurijohtamisen, musiikkituotannon sekä informaatiotutkimuksen koulutusohjelmien opiskelijoiden kulttuuriyhdistys
KomMedia – Tiedottajiksi opiskelevien opiskelijayhdistys
Lambda – Merenkulkukorkeakoulun opiskelijayhdistys
Meskalin – Journalistien ja mediatutkijoiden yhdistys (toimisto Kalmarissa)
Pedal – Växjön opettajaksi opiskelevien yhdistys
SAMVETE – Eurooppa-ohjelmassa, kansainvälisessä yhteiskuntatutkijaohjelmassa, sosiologian ohjelmassa ja rauhan ja kehityksen ohjelmassa opiskelevien yhdistys
SPIIK – Kalmarin insinööriopiskelijoiden opiskelijayhdistys (Studentföreningen Prima Ingenjörer I Kalmar)
VIS – Växjö International Students (kansainvälisille opiskelijoille)
VISKA – Växjön kielitieteilijöiden, tiedottamista opiskelevien ja hallinnon virkamiehiksi opiskelevien yhdistys (Växjös Internationella Språkvetare, Kommunikatörer och Administratörer)
VÄXT – Växjön tekniikka- ja insinöörikoulutuksissa opiskelevien yhdistys
Opiskelijaelämä > Opiskelijapubit

Växjö:
Sivans
Slottsstallarna
Kalmar:
Calmare Studentpub (omistaja Kalmar Studentliv)
Sjösjukan (omistajina Lambda, Meskalin ja Humanus)
Kalmarin kampuksella
Käännös suomeksi
International Earth Rotation and Reference Systems Service

International Earth Rotation and Reference Systems Service (IERS) on kansainvälinen tieteellinen organisaatio, joka vastaa kahdesta koordinaattijärjestelmästä: maakeskisestä ITRF:stä ja tähtitieteellisestä ICRS:stä. Näihin oleellisesti liittyen se seuraa Maan asentoa avaruudessa.
Tehtävät

IERS:n tehtävinä on palvella maailman astronomisten, geodeettisten ja geofysikaalisten yhteisöjen tarpeita huolehtimalla seuraavista:
International Celestial Reference System (ICRS) ja sen mukainen, tähtitieteellinen koordinaatisto ICRF (International Celestial Reference Frame)
International Terrestrial Reference System (ITRS) ja sen mukainen, maakeskinen  koordinaatisto ITRF
Maan asentoparametrit, joita tarvitaan Maan asennon laskemiseen sekä ICRF:n ja ITRF:n välisiin muunnoksiin
geofyysinen data, jota tarvitaan tulkitessa ajallisia ja avaruudellisia muutoksia ICRF:n, ITRF:n ja Maan asennon parametreissä ja näiden muutosten mallintaminen
kansainvälistä yhdenmukaisuutta lujittavat standardit, vakiot ja mallit
Osin yllä oleviin tehtäviin liittyen IERS tuottaa tietoa liittyen Maan pinnanalaisten ja -päällisten massojen vaikutuksiin Maan pyörimiseen, painovoimakenttään ja sen massakeskipisteeseen.
Historia

Järjestön perustivat 1987 nimellä International Earth Rotation Service Kansainvälinen tähtitieteellinen unioni IAU ja Kansainvälinen geodeettis-geofysikaalinen unioni IUGG. Seuraavan vuoden alusta toimintansa aloittanut IERS otti hoitaakseen International Polar Motion Servicen tehtävät ja osan silloisen Bureau International de l'Heure'n tehtävistä. Ajan määritykseen liittyvät BIH:n tehtävät siirtyivät Kansainväliselle paino- ja mittatoimistolle BIPM:lle. 2003 järjestön nimi vaihdettiin nykyiseen, mutta sen lyhenne pysyi ennallaan.
Aiheesta muualla

International Earth Rotation and Reference Systems Service (IERS) kotisivu
Iso Matkajärvi

| Iso Matkajärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°13′32″N, 24°21′20″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ristajoen valuma-alue (35.65)
Laskujoki:  oja Pieneen Matkajärveen 
Järvinumero:  35.652.1.003
Mittaustietoja
Pinnankorkeus:  153,1 m  
Rantaviiva:  2,067 km  
Pinta-ala:  15,669 ha  
Saaria:  ei saaria 
 fiIso Matkajärvi 
Iso Matkajärvi  on Keski-Suomessa Keuruulla Riihon kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 15,7 hehtaaria ja se on 750 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 2,1 kilometriä. Lakkautettu Haapamäki–Pori-rata kulkee järven pohjoispuolelta.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Ristajoen valuma-alueella (35.65), jonka Ristajoen yläosan alueeseen (35.652) se kuuluu.
Janusz Stefański

Janusz Stefański
Janusz Stefański (14. kesäkuuta 1946 Krakova – 4. marraskuuta 2016 Frankfurt am Main) oli puolalainen jazzmusiikin lyömäsoittaja.
Stefański opiskeli pianon- ja rumpujensoittoa musiikkikorkeakoulussa Krakovassa. Hän sai diplominsa vuonna 1972. Stefański teki debyyttinsä Jazz nad Odrą -festivaalissa Wrocławissa vuonna 1966. Vuodesta 1973 hän työskenteli myös Saksassa ja Itävallassa. Uransa aikana hän teki esiintymisiä lisäksi muun muassa Kanadassa, Yhdysvalloissa ja Intiassa. Stefański asui elämänsä viimeiset vuosikymmenet Saksassa. Hän opetti Mainzissa ja Frankfurt am Mainissa. Hän kuoli keuhkosyöpään sairaalassa Frankfurt am Mainissa 70-vuotiaana.
Stefański soitti Tomasz Stańkon kvintetissä, Zbigniew Namysłowskin kvartetissa, Tomasz Szukalskin kvartetissa ja Polski Jazz Ensemblessa. Hänen yhteistyökumppaneihinsa kuuluivat myös esimerkiksi Jan Ptaszyn Wróblewski, Mieczysław Kosz ja Zbigniew Seifert.
Itsenäisyyden Puolesta

Itsenäisyyden Puolesta ry (IP) oli Suomessa 1970–1980-luvuilla toiminut antikommunistinen ja oikeistolainen poliittinen järjestö, joka vastusti Neuvostoliiton vaikutusta Suomessa, presidentti Urho Kekkosen politiikkaa ja sosialismia.
Pohjantähti-organisaatio

Järjestön puheenjohtaja Heikki Eskelinen ja sen sihteeri yliluutnantti Pertti Olavi Riutta sotkeutuivat 1980-luvun alkupuolella vakoilua sisältäneeseen salaliittoon. Riutta perusti vuonna 1978 ”Pohjantähti”-nimisen salaisen sotilaallisen organisaation, joka oli tarkoitettu vastarintaliikkeeksi Neuvostoliiton miehittäessä Suomen. Hän rekrytoi siihen muutamia kymmeniä jäseniä Itsenäisyyden Puolesta ry:stä, muun muassa upseereita ja poliiseja. Riutta anasti Pohjantähden käyttöön Suomen puolustusvoimien aseita, käsikranaatteja ja räjähteitä. Riutta ja Eskelinen toimittivat Ranskan tiedustelupalvelulle Neuvostoliittoa koskeneita havaintoja vastineeksi siitä, että ranskalaiset painattivat Riutan suomentaman Vastarintaopas-nimisen sveitsiläisen kirjasen.
Toiminnan tultua Suojelupoliisin tietoon Eskelinen ja Riutta pidätettiin huhtikuussa 1982. Heidän lisäkseen kuulusteltiin kymmenkunta mukana ollutta henkilöä. Nämä selittivät luulleensa, että kyseessä oli arkaluonteinen, mutta virallisesti hyväksytty toiminta, joten syytteet – nimikkeenä ”tahallinen ryhtyminen vieraan valtion hyödyksi sellaisten tietojen hankkimiseen, joka voi vahingoittaa Suomen suhteita vieraaseen valtioon” – rajattiin Eskeliseen ja Riuttaan. Korkein oikeus tuomitsi maaliskuussa 1984 Riutan ja Eskelisen ehdottomaan vankeuteen vakoilusta Ranskan hyväksi Suomen ulkosuhteita vahingoittavalla tavalla sekä Riutan myös ase- ja räjähderikoksista.
Järjestön kustantamia julkaisuja

Varo vallankumousta, toim. Heikki Eskelinen (puhekokoelma), 1977
Varo sosialismia, toim. Heikki Eskelinen (puhekokoelma), 1978
Puna-armeijan marssiopas Suomeen 1939, toim. Antero Kautto, 1989
Janvier Kataka Luvete

Janvier Kataka Luvete (s. 4. huhtikuuta 1947) on kinshasankongolainen pappi, joka vihittiin roomalaiskatoliseksi papiksi 18. elokuuta 1974. Hänet nimitettiin Wamban hiippakunnan piispaksi 8. marraskuuta 1996; piispaksi vihkiminen seurasi 14. kesäkuuta 1997. Pääkonsekraattorina toimi Jozef Tomko, jota avustivat Faustino Sainz Muñoz ja Emmanuel Kataliko.
James Blake

| James Blake |
| --- | --- |

Henkilötiedot
Syntynyt: 28. joulukuuta 1979 (ikä 44)
Kansalaisuus:   Yhdysvallat
Tennispelaaja
Pituus:  185 cm
Paino:  83 kg
Kätisyys:  oikea
Ammattilaisena:  1999–
Palkintorahat:  7 981 786 USD
Kaksinpeli
Paras sijoitus:  4. (20.11.2006)
Turnausvoittoja:  10
Voitot/tappiot:  366–256
Grand Slam -turnauksissa
Australian avoimet:  puolivälierät (2008)
Ranskan avoimet:  3. kierros (2006)
Wimbledon:  3. kierros (2006, 2007)
Yhdysvaltain avoimet:  puolivälierät (2005, 2006)
Nelinpeli
Paras sijoitus:  31. (31.3.2003)
Turnausvoittoja:  7
Voitot/tappiot:  132–121
Aiheesta muualla
www.jamesblaketennis.com
ITF
ATP
James Blake (s. 28. joulukuuta 1979 Yonkers, New York, Yhdysvallat) on yhdysvaltalainen tennispelaaja. Hän oli parhaimmillaan kaksinpelin maailmanlistalla neljäntenä marraskuussa 2006.
Blake ylsi vuoden 2006 päättäneessä Masters Cupissa loppuotteluun, jossa hän hävisi Roger Federerille luvuin 6–0, 6–3, 6–4. Samana vuonna hän voitti viisi ATP-turnausta. Koko ammattilaisurallaan hän on voittanut kymmenen kaksinpeli- ja seitsemän nelinpeliturnausta. Grand Slam -turnauksissa hän on parhaimmillaan selviytynyt puolivälieriin Yhdysvaltain avoimissa vuosina 2005 ja 2006 sekä Australian avoimissa vuonna 2008.
Blake ilmoitti lopettavansa uransa vuoden 2013 Yhdysvaltain avoimiin.
Turnausvoitot kaksinpelissä

| 0 | 1 | 2 | 3 | 4 | 5 |
| --- | --- | --- | --- | --- | --- |
| N:o | Pvm | Turnaus | Kenttä | Finaalivastustaja | Erävoitot |
| 1. | 12. elokuuta 2002 | Washington, DC, Yhdysvallat | Kova |  Paradorn Srichaphan | 1–6, 7–6(5), 6–4 |
| 2. | 22. elokuuta 2005 | New Haven, Yhdysvallat | Kova |  Feliciano López | 3–6, 7–5, 6–1 |
| 3. | 10. lokakuuta 2005 | Tukholma, Ruotsi | Kova (halli) |  Paradorn Srichaphan | 6–1, 7–6(6) |
| 4. | 9. tammikuuta 2006 | Sydney, Australia | Kova |  Igor Andrejev | 6–2, 3–6, 7–6(3) |
| 5. | 27. helmikuuta 2006 | Las Vegas, Yhdysvallat | Kova |  Lleyton Hewitt | 7–5, 2–6, 6–3 |
| 6. | 17. heinäkuuta 2006 | Indianapolis, Yhdysvallat | Kova |  Andy Roddick | 4–6, 6–4, 7–6(5) |
| 7. | 25. syyskuuta 2006 | Bangkok, Thaimaa | Kova (halli) |  Ivan Ljubičić | 6–3, 6–1 |
| 8. | 15. lokakuuta 2006 | Tukholma, Ruotsi | Kova (halli) |  Jarkko Nieminen | 6–4, 6–2 |
| 9. | 13. tammikuuta 2007 | Sydney, Australia | Kova |  Carlos Moyà | 6–3, 5–7, 6–1 |
| 10. | 25. elokuuta 2007 | New Haven, Yhdysvallat | Kova |  Mardy Fish | 7–5, 6–4 |
Aiheesta muualla

Kuvia tai muita tiedostoja aiheesta James Blake Wikimedia Commonsissa
James Blaken kotisivut
Jajarkotin piirikunta

| Jajarkotin piirikunta जाजरकोट,Jājarakoṭa |
| --- | --- |

 Jajarkotin piirikunnan sijainti Nepalissa.
 Koordinaatit: 28.699°N, 82.200°E 
Valtio:     Nepal
Nepalin kehitysalueet:  Keskilännen kehitysalue
Nepalin vyöhykkeet:  Bheri
Hallinto:  
 – hallinnollinen keskus:  Jarjakot Khalanga (12 186 as. 2011)
Pinta-ala  ():  2 230 km²
Väkiluku (2011)  ():  171 304
 – väestötiheys:  77 as./km²
HDI (2011):  0,393
Lyhenteet:  
 – ISO 3166:  NP-BH
 
ddcjajarkot.gov.np
 Jajarkotin piirikunnan kartta. Piirikunnan keskuksen (2011) sijainti on merkitty sinisellä symbolilla. 
Jajarkotin piirikunta (nepaliksi जाजरकोट, Jājarakoṭa) on yksi Nepalin 75 piirikunnasta. Se sijaitsee Nepalin Keskilännen kehitysalueen Bherin vyöhykkeellä.
Jajarkotin piirikunta rajautuu etelässä Salyanin ja Surkhetin, lännessä Dailekhin, pohjoisessa Kalikotin, Jumlan ja Dolpan sekä idässä Rukumin piirikuntaan.
Jajarkotin piirikunnassa asui vuonna 2011 yhteensä 171 304 ihmistä 30 474 kotitaloudessa (134 868 as. vuonna 2001). Piirikunnan pinta-ala on 2 230 neliökilometriä ja väestötiheys 77 as./km2. Vuonna 2011 piirikunnassa ei ollut kaupunkeja. Hallinnollinen keskus on Khalingan kyläkehityskomitean (12 186 as. 2011) keskustaajama, joka tunnetaan nimellä Jarjakot (Khalanga, tai Jarjakot Khalanga). Jarjakotin piirikunnan keskustaajama sijaitsee Kathmandusta noin 325 kilometriä länsiluoteeseen.
Jajarkot oli vuonna 2011 yksi Nepalin kymmenestä heikoimmin kehittyneistä piirikunnista. Inhimillisen kehityksen indeksin arvo piirikunnalle oli 0,393. Piirikunnassa on esiintynyt 2000-luvulla esimerkiksi koleraa. Liikkuminen piirikunnan sisällä on haastavan maaston ja huonojen tieyhteyksien takia vaikeaa, väestön tietämys sairauksien leviämisestä (myös lukutaidon aste) matala ja puhtaan juomaveden saatavuus on ollut ongelmallista.
Luonnonmaantieteellisesti piirikunta ryhmitellään yleensä osaksi Keskilännen kumpuvyöhykettä. Tarkemmassa kasvillisuusvyöhykejaottelussa käy ilmi piirikunnan monimuotoisuus: 5,9 % voidaan luokitella ylempään trooppiseen, 37,3 % subtrooppiseen, 34,6 % lauhkeaan, 16,9 % subalpiiniseen, 2,3 % alpiiniseen ja 3,0 % ylempään vuoristovyöhykkeeseen (nival zone) kuuluvaksi.
Aiheesta muualla

Kuvia tai muita tiedostoja aiheesta Jajarkotin piirikunta Wikimedia Commonsissa
Jarjakotin piirikunnan mineraaliesiintymistä (englanniksi) (mindat.org)
Jane Sibbett

| Jane Sibbett> Henkilötiedot |
| --- | --- |
Syntynyt: 28. marraskuuta 1962 (ikä 61) Berkeley, Kalifornia
Kansalaisuus:  Yhdysvallat
Ammatti:  näyttelijä
Aiheesta muualla
Viralliset kotisivut
IMDb 
Elonet
Jane Sibbett (s. 28. marraskuuta 1962, Berkeley, Kalifornia) on yhdysvaltalainen näyttelijä. Hänet tunnetaan muun muassa rooleistaan Heddynä Herman's Headissa sekä Rossin ex-vaimo Carolina Frendeissä. Hän näytteli myös pääosaa yhdessä Mary-Kate ja Ashley Olsenin kanssa elokuvassa It Takes Two (1995). Sibbett esiintyi Joyn äänenä elokuvassa Lotta ystäväni[lähde? ].
Aiheesta muualla

Jane Sibbett Internet Movie Databasessa. (englanniksi)
Iso Majajärvi (Ylöjärvi)

| Iso Majajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°52′41″N, 23°51′24″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Näsijärveen 
Järvinumero:  35.312.1.018
Mittaustietoja
Pinnankorkeus:  137,4 m  
Rantaviiva:  2,322 km  
Pinta-ala:  10,311 ha  
Saaria:  ei saaria 
 fiIso Majajärvi 
Iso Majajärvi  on Pirkanmaalla Ylöjärvellä Karjulan kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 10,3 hehtaaria ja se on 950 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 2,3 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Vankaveden alueeseen (35.312) se kuuluu. Järven vedenpinnan korkeus on 137,4 metriä mpy.
Janvier

| Janvier Janvier South |
| --- | --- |
 Janvier
 Koordinaatit: 55°53′59.29″N, 110°43′52.2″W 
Valtio:   Kanada
Provinssi:  Alberta
Kunta:  Wood Buffalo
Hallinto:  
 – Asutustyyppi:  Taajama
 – Hallinnon tyyppi:  Wood Buffalon kunnanvaltuusto
Väkiluku (2008):  194
Aikavyöhyke:  UTC-7
 – Kesäaika:  UTC-6
Suuntanumero(t):  780
 
 Wood Buffalon kunnan sivut 
Infobox OKVirheellinen NIMI-arvo: 
Janvier (käytetään myös nimiä Janvier South ja Chard) on Bohn Lake järven rannalla sijaitseva 194 asukkaan (2008) pikkukylä Kanadassa, Albertan provinssissa, Wood Buffalon kunnassa.
Kylä sijaitsee noin 120 kilometriä etelään Fort McMurraystä, Highway 881 maantien varrella. Kylän pohjoispuolella sijaitsevaa First Nations intiaanireservaattia lukuun ottamatta Janvier sijaitsee kaukana muista asutuskeskuksista metsäisellä alueella.
Jamil Elshebli

| Jamil Elshebli |
| --- | --- |
 Jamil Elshebli työntämässä kuulaa MM-kilpailuissa vuonna 2013.
Henkilötiedot
Syntynyt: 9. huhtikuuta 1979
Kansalaisuus:   jordanialainen
Uran tiedot
Laji:  Kuulantyöntö, voimanosto
| Mitalit> Maa:   Jordania.Miesten yleisurheilu.Paralympialaiset  | Mitalit> Maa:   Jordania.Miesten yleisurheilu.Paralympialaiset  | Mitalit> Maa:   Jordania.Miesten yleisurheilu.Paralympialaiset  | Maa:   Jordania> Miesten yleisurheilu. |
| --- | --- | --- | --- |
|  Hopeaa | Ateena 2004 | Kuulantyöntö F57 |  |
|  Hopeaa | Peking 2008 | Kuulantyöntö F57-58 |  |
Miesten voimanosto
| Paralympialaiset  | Paralympialaiset  | Paralympialaiset  |  |
|  Pronssia | Rio de Janeiro 2016 | 107+ kg |  |
Jamil Elshebli (s. 9. huhtikuuta 1979) on jordanialainen paraurheilija, joka on voittanut urallaan kolme paralympiamitalia kuulantyönnössä ja voimanostossa. Hän painaa 118 kiloa.
Ura

Jamil Elshebli osallistui Ateenan vuoden 2004 kesäparalympialaisiin, missä hän voitti hopeaa kuulantyönnössä luokassa F57. Neljä vuotta myöhemmin Pekingin kesäparalympialaisissa hän saavutti myös hopeaa, tosin luokassa F57-58. Elshebli osallistui myös Lontoon kesäparalympialaisiin vuonna 2012, mutta jäi tällä kertaa mitaleitta. Rio de Janeiron kesäparalympialaisissa 2016 hän voitti uransa kolmannen paralympiamitalin, pronssin, voimanostosta yli 107-kiloisten luokassa.
Käännös suomeksi
Lidia Poët

| Lidia Poët |
| --- | --- |

Henkilötiedot
Syntynyt: 26. elokuuta 1855 Traverse, Perrero
Kuollut: 25. helmikuuta 1949 (93 vuotta) Diano Marina
Kansalaisuus:  italialainen
Ammatti:  asianajaja
Koulutus ja ura
Tutkinnot:  Torinon yliopisto
Aiheesta muualla
www.lidiapoet.it
Lidia Poët (26. elokuuta 1855 – 25. helmikuuta 1949) oli Italian ensimmäinen naispuolinen asianajaja. Hänen asianajajatutkintonsa peruttiin pian sen hyväksymisen jälkeen, koska naisten ei katsottu sopivan kyseisen ammatin harjoittajiksi. Päätös herätti laajaa vastustusta ja laajempaa keskustelua naisten oikeuksista.
Nuoruus ja lakiopinnot

Poët syntyi vuonna 1855 Traversen kylässä, joka sijaitsee nykyisessä Perreron kunnassa Torinon metropolikaupunkialueella.
Poët oli nuorin perheen neljästä lapsesta. Hänen isänsä toimi Traversen pormestarina yli 30 vuoden ajan ja hänen äitinsä tuli varakkaasta maanomistajien suvusta. Hänen veljensä Giovanni Enrico oli myös asianajaja. Poëtin perhe oli uskonnolliselta suuntaukseltaan valdolainen.
Perhe piti koulutusta suuressa arvossa, joten Lidiaa rohkaistiin myös opiskeluun. Hän opiskeli Sveitsissä kieliä, ja valmistui vuonna 1874 ranskan, saksan ja englannin opettajaksi. Vuonna 1878 Poët aloitti lakiopinnot Torinon yliopistossa. Italialaiset naiset olivat saaneet oikeuden opiskella yliopistossa kaksi vuotta aiemmin. Loppututkielmassaan Poët käsitteli naisten äänioikeutta ja puolsi sen myöntämistä esittäen, että naisten alempiarvoinen asema yhteiskunnassa ei ole seurausta geneettisistä eroavaisuuksista sukupuolten välillä, vaan siitä, että naisilta on evätty pääsy koulutukseen. Poët valmistui vuonna 1881 ja suoritti sen jälkeen kahden vuoden pakollisen harjoittelujakson lakitoimistossa.
Vuonna 1883 Poët suoritti hyväksytysti asianajajatutkinnon. Torinon hovioikeus kuitenkin päätti myöhemmin, etteivät naiset saa harjoittaa lakia. Poët vastusti päätöstä ja sitä kritisoitiin laajasti mediassa myös Italian ulkopuolella.
Asianajajan oikeuksien epääminen

Saatuaan opintonsa ja harjoittelunsa valmiiksi Poët suoritti hyväksytysti myös kokeen, joka vaadittiin asianajajan pätevyyden saamiseksi (asianajajatutkinnon). Poëtin rekisteröinti asianajajaksi hyväksyttiin äänin kahdeksan puolesta, neljä vastaan. Puheenjohtajan mukaan "Italian lain alla naiset ovat kansalaisia siinä missä miehetkin" ja ansaitsivat siksi oikeuden toimia myös asianajajana. Hyväksyvän äänestystuloksen seurauksena kaksi lautakunnan jäsentä erosi protestiksi. Näin Poëtista tuli ensimmäinen asianajajatutkinnon hyväksytysti suorittanut italialainen nainen 9. elokuuta vuonna 1883.
Italian kuningaskunnan oikeuskansleri ei ollut tyytyväinen päätökseen ja valitti asiasta Torinon hovioikeuteen. Valituksen johdosta Poëtin asianajajatutkinto peruttiin 11. marraskuuta 1883. Poëtin ennakkotapauksen myötä naisilta kiellettiin asianajajana työskenteleminen Italiassa.
Ura

Poët työskenteli asianajajalupansa perumiseen asti Pinerolossa asianajaja ja poliitikko Cesare Bertean lakitoimistossa.
Vaikka naisten toimiminen asianajajina kiellettiin, Poët työskenteli kuitenkin usean vuosikymmenen ajan veljensä Giovanni Enricon lakitoimistossa. Lidia Poët ei voinut allekirjoittaa asiakirjoja tai edustaa asiakkaita oikeudessa, mutta teki kuitenkin muita tarvittavia töitä, ja veljensä poissaollessa otti jopa koko toimiston johdettavakseen.
Lakimuutokset naisten oikeuteen toimia julkisissa viroissa

Vuonna 1919 Italiassa hyväksytty laki antoi naisille oikeuden työskennellä sellaisissa julkisissa viroissa, joissa ei käytetty oikeudellista tuomiovaltaa tai poliittista päätösvaltaa. Esimerkiksi tuomarina tai politiikassa toimiminen ei siis vielä kyseisen lain puitteissa ollut naisille mahdollista, mutta se antoi heille kuitenkin oikeuden asianajajana työskentelyyn. Myös Lidia Poët sai näin ollen asianajajatutkintonsa uudelleen hyväksytyksi vuonna 1919 ja pystyi siitä lähtien työskentelemään virallisesti asianajajana. Poët oli tuolloin 65-vuotias. Kaikki julkiset virat avautuivat naisille Italiassa helmikuussa 1963.